जिला कांग्रेस कमेटी के कार्यवाहक अध्यक्ष आशीष कुमार सिंह के नेतृत्व में आज कांग्रेस प्रतिनिधिमंडल ने भरखनी पहुंच कर मृत मासूम बच्चों के परिजनों से मिलकर दर्द साझा किया। मौके पर मौजूद लोगों ने उन्हें बताया कि आदर्श तालाब में ग्राम प्रधान द्वारा जेसीबी से अवैध खनन कराने से 15-20 फिट गहरे गड्ढे बन गए हैं, जिनमें पानी गहराई तक भरा है। विद्यालय में शौचालय न होने की वजह से बच्चे तालाब के किनारे शौच करने गए, जहां पैर फिसलने से उस गहरे गड्ढे में गिर गए और उनकी मौत हो गयी।